भारतमाथि वेस्ट इन्डिजको दुर्लभ जित
कप्तान साइ होपको निर्णायक प्रदर्शनको मदतले वेस्ट इन्डिजले भारतलाई दोस्रो वान डेमा शनिबार छ विकेटले पराजित गरेको छ । वेस्ट इन्डिजले वान डे क्रिकेटमा भारतलाई हराएको यो चार वर्षयताको पहिलो हो ।
ब्रिजटाउन — कप्तान साइ होपको निर्णायक प्रदर्शनको मदतले वेस्ट इन्डिजले भारतलाई दोस्रो वान डेमा शनिबार छ विकेटले पराजित गरेको छ । वेस्ट इन्डिजले वान डे क्रिकेटमा भारतलाई हराएको यो चार वर्षयताको पहिलो हो ।यो नतिजापछि तीन खेलको शृंखला १–१ को बराबरीमा पुगेको छ । किङ्सटन ओभलमा भएको खेलमा पहिले ब्याटिङ गरेको भारत ४०.५ ओभर मात्र टिक्न सक्यो र यसबीच १ सय ८१ रनको स्कोर मात्र खडा गर्न सकेको थियो ।जवाफमा वेस्ट इन्डिजले ३६.४ ओभरमा चार विकेट गुमाएर १ सय ८२ रन बनायो । होप ६३ रन बनाएर नटआउट रहे । यस्तै केसी कार्टीले पनि नटआउट रहेर ४८ रन बनाए ।उनीहरूले पाँचौं विकेटका लागि ९१ रनको साझेदारी गरे । यससँग वेस्ट इन्डिजले वान डे क्रिकेटमा भारतविरुद्ध लगातार नौ हारको क्रममा पूर्णविराम लागेको छ । 